EkBass/fiwiki-20250220-pages-articles huggingface dataset:
Dido-luokka (risteilijä)

Dido-luokka oli Britannian Kuninkaallisen laivaston ilmatorjuntaristeilijä luokka, johon kuului kuusitoista alusta, joista kuuden valmistaminen keskeytettiin havaittujen muutostarpeiden vuoksi. Näistä kuudesta HMS Argonaut oli kuitenkin jo liian pitkälle rakennettu, ja sen muutostyöt peruutettiin. Näin syntyi luokkaan kaksi alaluokkaa: Dido-luokka ja Bellona-luokka eli paranneltu Dido-luokka. == Dido-luokka == Varsinaiseen Dido-luokkaan kuului yksitoista alusta. Luokan alukset oli varustettu puoliautomaattisilla 5,25 tuuman tykeillä. Voimansiirrolla varustetut asennukset mahdollistivat jopa 70 asteen korotuskulman käytön. Uusien tykkitornien hidas toimitus aiheutti alusten pääaseistuksen moninaisuuden. *HMS Bonaventurella ei ollut lainkaan X-tornia. *HMS Didolta ja HMS Phoebelta puuttui Q-torni. *HMS Scylla ja HMS Charybdis tornit oli korvattu takaa avonaisilla 4,5 tuuman torneilla. Alusten kylkipanssarointi oli 3-tuumainen ja kansi tuumainen konehuoneiden kohdalta. Peräsin oli suojattu samoin tuumaisella panssarilla. Ammusvarastot oli suojattu 2 tuuman kansipanssaroinnilla. Tykkitornien seinän paksuus oli 0,5 tuumaa. == Bellona- eli paranneltu Dido-luokka == Vaikka kuuden vuoden 1939 hätäohjelmaan kuuluneen Dido-luokan risteilijän rakentaminen oli keskeytetty niin keskustelu mahdollisista muutoksista alusten vakavuuden parantamiseksi käyttöön otetuista aluksista saatujen kokemusten pohjalta jatkettiin. Vakavuuden parantamiseksi oli Q-torni poistettava, mutta muutokset olivat todellisuudessa paljon suurempia.Whitley s. 118 Q-tornin poisto mahdollisti moniputkisen ilmatorjunta-aseen sijoittamisen sillan etupuolelle, mikä mahdollisti omalta osaltaan sillan korkeuden laskemisen, mikä paransi vakavuutta entisestään. Lisäksi siltaa siirrettiin eteenpäin, joka mahdollisti savutorven asentamisen suoraan sekä sen mataloittamisen. Edelleen aluksen sisätila ratkaisuja muutettiin ottamalla huomioon saadut kokemukset. Muutokset kohdistettiin viiteen alukseen, koska HMS Argonautin rakentaminen oli liian pitkällä, jotta sen muuttaminen olisi ollut mielekästä. Kaikki alukset rakennettiin myös toimimaan tarvittaessa lippulaivoina tekemällä sillalle tehtävän edellyttämät tilat. Aluksiin lisättiin 3/4 tuuman sirpalesuojaus ammusvarastojen sekä sillan ympärille. Alusten koneet olivat vastaavat kuin varsinaisessa Dido-luokassa. Aseistuksessa oli kolme neliputkista kaksinaulaista ja kuusi kaksiputkista sähkötoimista 20 millimetrin ilmatorjuntatykkiä. ==Lähteet== * ===Viitteet===
Siivoustyön mitoitus

Siivoustyön mitoitus eli siivousmitoutus on työmenetelmä- ja työaikatutkimukseen (aikastandardi) perustuvaa siivoustyön määrälaskentaa. Mitoituksessa lasketaan tilojen siivoukseen tarvittava aika (standardiajat). Mitoituksen avulla määritellään henkilöstön tarve. Mitoituksen pohjalta määritellään työntekijöiden alueet, tarvittava välineistö ja lasketaan siivoukselle hinta. Mitoituksen yhteydessä arvioidaan ja kehitetään kohteen siivousohjelma tarkoituksenmukaisimmaksi. Siivoustyön mitoitus tehtiin 1980-luvulle asti käsin laskemalla ja sen jälkeen sovellusohjelman esim. 2000-luvulla yleistyneen ATOP-mitoitusohjelman avulla. == Kirjallisuutta == * Talonmiehen työn mittaaminen. Valtiovarainministeriön järjestelyosaston julkaisu, Komiteamietintö 1969. * Siivoustyön käsikirja. Valtiovarainministeriön järjestelyosaston julkaisu 1971. * Heikkilä, Taina; Hopsu, Leila; Huilaja, Eila: Siivoustyön käsikirja. 2023, 26. painos. SSTL Puhtausala ry. * Kujala, Tarja & Wilkman, Arja: Jokainen siivota osaa? Ammattisiivouksen historiaa 1950–2000. 2006. Suomen Siivousteknisen liiton julkaisuja 3:5. ISBN 952-9633-64-5 * KiinteistöRYL 2009 Kiinteistöpalveluiden yleiset laatuvaatimukset. Rakennustieto Oy. ISBN 978-951-682-935-0. == Aiheesta muualla == * Luokka:Kiinteistönhoito
Slussenin metroasema

Slussenin metroasema on Tukholman metron vihreän ja punaisen linjan asema. Slussen on myös Saltsjöbananin pääteasema. Metroasema sijaitsee Slussenin risteysalueella, lähellä Mälarenin eteläisempää lasku-uomaa, Söderströmiä, joka on Tukholman Vanhankaupungin ja Södermalmin rajana. Slussen on Tukholman metron toiseksi vilkkain asema: vuonna 2015 sen kautta kulki 86 000 matkustajaa päivittäin. Kuva:Slussen 2009 Tbana, 2.jpg|Metroaseman portteja Kuva:Slussen 2009p.jpg|Saltsjöbananin lähtöasema ==Lähteet== == Aiheesta muualla == Luokka:Tukholman metroasemat
CB Bilbao Berri

Club Basket Bilbao Berri on espanjalainen koripalloseura Bilbaosta. Seuran edustusjoukkue pelaa maansa pääsarjassa, Liga ACB:ssä. == Historia == Seura perustettiin vuonna 2000, jolloin se aloitti pelaamisen maan kolmannelta sarjatasolta. Sarjakausi 2000–2001 oli seuralta vaikea ja sen voittosuhde oli runkosarjan jälkeen 10–20. Tämän myötä joukkue joutui sarjakarsintaan, mutta voitti tämän otteluvoitoin 3–0 Alcaláa vastaan. Kaudelle 2001–2002 seura päätti panostaa niin paljon, että sarjanousu olisi mahdollinen. Joukkueeseen hankittiin muun muassa Tiago Splitter sekä Javi Salgado, ja joukkue saavutti runkosarjan päätteeksi voittosuhteen 23–7. Seura eteni pudotuspeleihin, joiden kautta se nousi maan toiselle sarjatasolle. Lisäksi joukkue voitti kauden aikana LEB Platan cup-mestaruuden. Bilbao pelasi toisella sarjatasolla kauden 2003–2004 loppuun asti. Joukkue voitti runksoarjassa 22 ja hävisi 12 ottelua, mikä oikeutti pudotuspelipaikkaan. Seura varmisti nousun pääsarjaan voitettuaan Baloncesto Leónin karsintaotteluissa. Kolmena ensimmäisenä pääsarjakautenaan Bilbao sijoittui parhaimmillaan kymmenen parhaan joukkoon. Kaudella 2007–2008 seura eteni supercupin loppuotteluun ja sijoittui sarjassa kuudenneksi. Bilbao osallistui kansainvälisiin sarjoihin ensimmäistä kertaa kaudella 2008–2009, jolloin se oli mukana Eurocupissa. Seura eteni välieriin asti, joissa se hävisi Himkille. Euroliigassa seura debytoi kaudella 2011–2012, jolloin joukkue eteni puolivälieriin. Tällöin se hävisi TsSKA Moskovalle otteluvoitoin 1–3. == Lähteet == == Aiheesta muualla == *Virallinen kotisivu Luokka:Espanjalaiset koripalloseurat Luokka:Bilbao
Pikku-Pelle

Pikku-Pelle () on yksi Hessu Hopon () monista sukulaisista. Hessun suku on jäänyt osittain hämärän peittoon, vaikka Hessun sukulaisia on vilahdellut hyvin monissa tarinoissa. Sukua esitellään paremmin TV-sarjassa Hopon poppoo ja monissa sarjakuvissa. Pikku-Pelle käyttää hattunaan ylioppilaslakkia, ja yleensä hänen muu vaatetuksensa on valkoinen T-paita ja mustat shortsit. Pikku-Pelle näyttää aivan Hessulta, mutta hän on paljon pienempi ja paljon älykkäämpi. Pikku-Pellellä on yleensä kädessään kirja. == Superpelle == Pikku- Pelle on myös supersankari nimeltään Superpelle (, ), joka nähdään toisinaan Superhessun apurina. Eräässä tarinassa Pikku-Pelle sai tietää, että Hessun takapihalla kasvattamat maapähkinät eivät olekaan normaaleja ja että Hessu on Superhessu. Pelle itsekin syö maapähkinän ja tulee Superpelleksi. Koska Pelle on hyvin älykäs, Superhessu ottaa hänet apurikseen. == Aiheesta muualla == * Inducks Luokka:Mikki Hiiri -sarjakuvan hahmot Luokka:Kuvitteelliset koirat Luokka:Kuvitteelliset lapset
Macaron

Macaron (suomeksi makroni ) on pieni ranskalainen marenkimassaleivonnainen, joka valmistetaan kananmunan valkuaisesta, mantelijauheesta, tomusokerista, sokerista ja väri- ja muista lisäaineista. Niiden tunnettuja valmistajia ovat Ladurée ja Pierre Hermé. Macaron parisien, pariisilainen macaron, viittaa leivonnaiseen, jossa on kaksi kiiltäväpintaista kuorta ja jotka on yhdistetty täytteellä. Täyte voi olla ganachea, voikreemiä tai hilloa. Macaron traditionnel, perinteinen macaron, viittaa macaronin vanhempaan muotoon, joka valmistetaan samoista raaka-aineista kuin pariisilainen macaron. Perinteinen macaron muistuttaa yksinkertaista keksiä. Macaron parisien on näistä kahdesta nykyään tunnetuin. Macaroneja ei tule sekoittaa macarooneihin, jotka ovat keksileivoksia. == Historia == Sana macaron tulee italian kielen sanasta maccherone tai macarone. Sana macaron esiintyi ranskaksi ensimmäisen kerran Rabelais’n tekstissä vuonna 1552, jossa se viittasi jälkiruokaan.Meyers, C 2009 Macaronin juuret löytyvät Italiasta, jossa niitä olisi valmistettu venetsialaisissa luostareissa 700-luvulta lähtien. Vaikka leivonnaisen leviäminen Ranskaan yhdistetään Katariina de' Mediciin, joka olisi tuonut ne Italiasta vuonna 1533 mennessään naimisiin Henrik II:n kanssa, niitä valmistettiin Ranskassa mahdollisesti jo vuonna 791 luostarissa Cormeryssa. 1600-luvulle tultaessa eri kaupungit Ranskassa, kuten Pariisi, Reims, Montmorillon, Saint-Jean-de-Luz ja Nancy, olivat tehneet siitä omat versionsa. Macaroneja valmistettiin varsinkin nunnaluostareissa. Macaronien kaupallinen myynti alkoi 1700-luvun lopulla, kun Ranskan vallankumouksen jälkeen luostareista häädetyt nunnat alkoivat myydä niitä. McBride, Anne E.2011 Nykyisen mallinen täytetty macaron sai alkunsa 1900-luvun alun Pariisissa joko Claude Gerbet'n tai Pierre Desfontainesin ansiosta, ja sitä alettiin nimittää macaron parisieniksi tai macaron Gerbet'ksi. Lopullisen suosionsa se sai konditoria-kahvila Laduréen alettua myydä sitä.Jurafsky, Dan 2011 == Muunnelmia == Muunnelma perinteisestä macaronista on japanilainen makoron, jossa mantelijauho on korvattu maapähkinäjauheella. Se on yleensä myös maustettu Wagashi-tyyliin. Makoroneja on myynnissä Sendaissa vain Japanissa. Myös Confiserie Sprüngli -niminen konditoria Sveitsissä myy macaronien kaltaisia leivoksia, Luxemburgerleita, jotka ovat muuten täysin samanlaisia kuin macaronit, mutta ne ovat ilmavampia ja pienempiä. == Macaron-päivä == Macaron-päivää, Jour du Macaronia, vietetään vuosittain maaliskuun 20. päivänä. Sen perusti Pierre Hermé vuonna 2005. Päivän tarkoituksena on kerätä varoja tukemaan paikallisten hyväntekeväisyysjärjestöjen toimintaa. Nykyään päivän viettoon osallistuu kondiittoreita maailmanlaajuisesti. == Lähteet == *Kuuluisa macaronleipuri ===Viitteet=== == Aiheesta muualla == Luokka:Leivokset
Kansanhumanismin ABC

Kansanhumanismin ABC on Suomen humanistiliiton vuonna 1998 julkaisema kirja. Teoksen aloitteentekijä ja toimittaja oli Aaro Vaismaa. Kokoomateoksen aikaansaamiseksi liitto sai opetusministeriöltä lisämäärärahan. Kirjassa on julkaistu Suomen humanistiyhdistyksen ja Suomen humanistiliiton olemassaolon ajalta alustuksia ja kirjoituksia tarkoituksena antaa humanismista, humanisteista ja humanistiliikkeestä mahdollisimman selkeä kuva kaikille kiinnostuneille. Suuri osa teksteistä on peräisin Humanismin päiviltä, jotka on järjestetty vuodesta 1982 lähtien.Kansanhumanismin ABC, s. 10. == Sisältöä == Kirjan kannessa on lainaus bangladeshilaisen kirjailijan Taslima Nasrinin lausunnosta intialaiselle Statesman-sanomalehdelle: Lausunto nosti uskonnollista vihamielisyyttä Bangladeshissa. Nasrin joutui poliittisen fatwan uhriksi romaanillaan Häpeä. Siinä kuvataan hinduperhettä, jonka kimppuun muslimit käyvät Ayodhyanin moskeijan hävityksen jälkeen. Humanisti-lehti 1/1995 julkaisi kirjailijan laajan haastattelun otsikolla ”Pako”.Kansanhumanismin ABC, s. 1. Kirjan alkusanoissa Humanistiliiton tuolloinen puheenjohtaja Gun Väyrynen lainaa Fridtjof Nansenin sanoja: ”Etiikan kytkeminen taruihin on arveluttavaa siten, että kun lapselle tarjotut tarut aikuinen hylkää, niin niihin kytketyn moraalin arvo samalla vähenee.” Hän toteaa maailman tarvitsevan yhteistä etiikkaa. Väyrynen toivoo kirjan toimijan lukijoittensa henkisen vapautumisen ja itsenäistymisen välineenä. Esipuheessa ”Humanistiliike Suomessa 30 vuotta” Aaro Vaismaan tunnuslauseena ovat liiton aikaisemman puheenjohtajan Jussi Pikkusaaren sanat: ”Humanismi on vaihtoehto uskonnoille ja uskontoiselle maailman- ja elämänkokemiselle. Se on vaihtoehto kaikille katsomuksille, jotka hakevat ihmisen ja muun luonnon ulkopuolelta tai ”olemuksesta” moraalista auktoriteettia, olemisen tarkoitusta, päämäärää tai suunnitelmaa.” Kari Saaren artikkeli ”Sekulaarihumanismin maailmankuva” on julkaistu aikaisemmin elämänkatsomustiedon 10-vuotisjuhlakirjassa Arvot, hyveet ja tieto (1995). Pekka Elon ja Juha Savolaisen artikkeli elämänkatsomustiedon ja filosofian rajankäynnistä on julkaistu aikaisemmin Arvot, hyveet ja tieto -kirjassa ja myöhemmin eri otsikolla Feton verkkosivuilla. == Kirjoittajat == * Pekka Elo, ylitarkastaja * Babu Gogineni, IHEU:n toiminnanjohtaja * Helena Kekkonen, rauhankasvattaja * Anto Leikola, professori * Ilkka Niiniluoto, professori * Pauli Noppa, projektipäällikkö * Matti Luoma, dosentti * Jussi Pikkusaari, filosofian tohtori * Margretha Romberg, toimittaja * Kari Saari, Vapaa- ajattelijain liiton puheenjohtaja * Toivo Salonen, filosofian opettaja * Juha Savolainen, filosofian opettaja * Yrjö Sepänmaa, apulaisprofessori * Jorma Taarna, filosofian maisteri * Jukka Tavi, filosofian opettaja * Aaro Vaismaa, koulutustarkastaja * Gun Väyrynen, Suomen humanistiliiton puheenjohtaja (1993–1999) == Lähteet == Luokka:Vuoden 1998 kirjat Luokka:Kirjat humanismista Luokka:Suomalaiset filosofian tietokirjat
Poikkeus sääntöön

"Poikkeus sääntöön" on suomalaisen rap-artisti Asteen ensimmäinen single hänen toiselta studioalbumiltaan Surullisiilauluja. Kappaleen kertosäkeen pohjana on käytetty Bogart Co. -yhtyeen vuonna 1985 julkaistua All the Best Girls -kappaletta.YleX ja sen on tuottanut MGI. Kappaleen kieli on suomi, kertosäe on laulettu englanniksi. Kappale valittiin The Voice -radiokanavan järjestämässä äänestyksessä Suomen viralliseksi kesähitiksi 2009.The Voice == Kappaleet == # Poikkeus sääntöön == Listamenestys == Poikkeus sääntöön nousi YleX-radiokanavan Himotuimmat-listalla viikolla 16 suoraan listaykköseksi ja on ollut listalla toistaiseksi 14 viikkoa.YleX Suomen viralliselle latauslistalle kappale nousi ensimmäisen kerran viikolla 20/2009 sijoittuen 13. sijalle.Latauslista Latauslistan kärkipaikalle se nousi viikolla 27/2009Latauslista . Virallisella singlelistalla Poikkeus sääntöön on ollut parhaimmillaan toisella sijalla, niin ikään viikolla 27. Korkein sija Listaviikot Suomen virallinen singlelista 2 11 Suomen virallinen latauslistaLatauslista 1 (2 vk) 10 Suomen diskolista Top 40Hitit.fi 1 10 Finnish Dance Chart 2 11 == Lähteet == Luokka:Asteen kappaleet Luokka:MGI:n tuottamat kappaleet Luokka:Vuoden 2009 kappaleet
This Is Our Night

This Is Our Night on Sakis Rouvasin esittämä kappale, joka edusti Kreikkaa Eurovision laulukilpailussa 2009. Kappale julkaistiin radiosoittoon 12. helmikuuta 2009, ja digitaalisesti ladattavaksi se tuli 25. helmikuuta. Se julkaistiin myös singlenä, joka sisältää myös Rouvasin kaksi muuta Kreikan 2009 euroviisukarsinnoissa mukana ollutta kappaletta. This Is Our Night on julkaistu myös Rouvasin Irthes-albumin erikoispainoksessa. Laulukilpailun finaalissa kappale sijoittui seitsemänneksi. == Lähteet == Luokka:Vuoden 2009 euroviisuedustuskappaleet Luokka:Kreikan euroviisuedustuskappaleet
Maria Albert

Maria Albert (s. 7. tammikuuta 1985 Tallinna) on virolainen uimari, joka voitti useita Suomen mestaruuksia pitkän radan vapaa- ja sekauinnissa vuosina 2005–2008. Hänen uintiseuransa oli Tampereen Uimaseura. Albertin saavutuksiin uinnin pitkän radan Suomen mestaruuskilpailuissa kuuluvat 2 kultaa ja 2 hopeaa vuonna 2005, 5 kultaa vuonna 2006, 3 hopeaa ja yksi pronssi vuonna 2007 ja yksi kulta vuonna 2008. == Lähteet == Luokka:Virolaiset uimarit Luokka:Vuonna 1985 syntyneet Luokka:Elävät henkilöt
Sasha Anttilainen

Aleksandr ”Sasha” Anttilainen (s. 19. joulukuuta 1986 Leningrad, Venäjän SFNT, Neuvostoliitto) on suomalainen jalkapalloilija, joka on edustanut Veikkausliigassa muun muassa MYPA:a ja FC KTP:tä. Hän on pelipaikaltaan hyökkääjä, joka pystyy pelaamaan keskellä tai laidalla. Pietarilaissyntyinen Anttilainen muutti perheineen Joensuuhun hänen ollessaan neljävuotias. Ennen ammattilaisuraansa Suomessa hän pelasi Zenit Pietarin akatemiajoukkueessa ja latvialaisessa Dinaburgissa, jonka riveissä hän debytoi Latvian korkeimmalla sarjatasolla Virslīgassa kaudella 2005. Kaudet 2006–2007 Anttilainen vietti lainalla Suomen Ykkösen Jipossa. Suomen korkeimmalle sarjatasolle Veikkausliigaan Anttilainen nousi kaudella 2008 KooTeePeessä. KooTeePeen pudottua sarjasta hän siirtyi IFK Mariehamniin, jota hän edusti kahden kauden ajan. Ura Maarianhaminassa päättyi polvivammaan kauden 2010 lopulla. Kauden 2011 kynnyksellä Anttilainen teki sopimuksen Myllykosken Pallon kanssa. == Lähteet == == Aiheesta muualla == * Sasha Anttilainen Veikkausliigan sivustolla * Sasha Anttilainen Myllykosken Pallon sivustolla Luokka:Suomalaiset jalkapalloilijat Luokka:Vuonna 1986 syntyneet Luokka:Elävät henkilöt
Ante Šimunać

Ante Šimunac (s. 12. tammikuuta 1984) on kroatialainen entinen jalkapalloilija. Hän lopetti urana vuonna 2011 ahvenanmaalaisessa IFK Mariehamnissa. Hän pelaa keskikentällä. Ennen IFK:hon siirtymistään hän on pelannut FC Bayern Münchenissä, FC Ismaningissa, BFC Wolfratshausenissa, TSV Großhadernissa, FC Anker Wismarissa, NK Zadarissa, Göztepe A.S.:ssä, NK Inter Zaprešićissa sekä venäläisessä FC Baltika Kaliningradissa. ==Lähteet== Luokka:Kroatialaiset jalkapalloilijat Luokka:Vuonna 1984 syntyneet Luokka:Elävät henkilöt
Islanti kesäolympialaisissa 1936

Islanti osallistui olympiakisoihin toista kertaa historiansa aikana Berliinin kesäolympialaisissa 1936. Edellisen (ja ainoan) kerran Islanti oli esiintynyt olympiatasolla 24 vuotta aikaisemmin vuoden 1912 kesäolympialaisissa. Maan joukkue koostui 12 urheilijasta. Mitaleille asti islantilaiset eivät näissä olympialaisissa yltäneet. == Joukkue == Urheilumuoto Urheilija Laji Sijoitus Yleisurheilu Sveinn Ingvarsson 100 m Karsiutui alkuerissä Sigurður Sigurðsson korkeushyppy Jäi karsintaan kolmiloikka Karsiutui välierissä Kristján Vattnes Jónsson keihäänheitto Jäi karsintaan Karl Vilmundarsson kymmenottelu Karsiutui toisen lajin jälkeen == Katso myös == * Islanti olympialaisissa == Lähteet == * Kesäolympialaisten 1936 virallinen raportti Kesäolympialaisissa 1936 Luokka:Valtiot kesäolympialaisissa 1936
Hässelby strandin metroasema

Hässelby strandin metroasema on yksi Tukholman metron asemista, joka sijaitsee Hässelby strandissa. Se otettiin käyttöön 18. marraskuuta 1958, jolloin siitä tuli Tukholman metroverkoston 45. asema. Ulkoasema on osa niin sanottua metron ensimmäistä linjaa (vihreä linja). Etäisyys Slussenin metroasemalle on asemalta noin 18,6 kilometriä. Asemalla on Christian Partosin kaakelimosaiikkitaidetta vuodelta 2000. Vuonna 2015 asemaa käytti arkisin keskimäärin 4 500 matkustajaa päivässä. == Lähteet == == Aiheesta muualla == Luokka:Tukholman metroasemat
Hässelby gårdin metroasema

Hässelby gårdin metroasema on Tukholman metron asema Hässelby gårdissa. Metroasema otettiin käyttöön 1. marraskuuta vuonna 1956, mutta tuolloinen asema oli vielä väliaikainen. Nykyinen asemarakennus avattiin 15. lokakuuta vuonna 1958. Se sijaitsee Hässelbyn torin yläpuolelle rakennetulla sillalla. Metroasema on osa metron ensimmäistä (vihreä linja) linjaa 19. Etäisyys Slussenin asemalle on noin 17,7 kilometriä. Vuonna 2017 asemaa käytti arkisin 5 700 matkustajaa päivässä. == Lähteet == == Aiheesta muualla == Luokka:Tukholman metroasemat
Itävalta kesäolympialaisissa 1936

Itävalta osallistui Berliinin kesäolympialaisiin 1936 176 urheilijan joukkueella. Maa saavutti urheilulajeissa 13 mitalia, joista neljä oli kultaisia, kuusi hopeisia ja kolme pronssisia. Kisojen mitalitilastossa Itävalta sijoittui 11. sijalle. == Mitalistit == === Kultaa === * Robert Fein — Painonnosto, sarja 67,5 kg * Gregor Hradetzky — Melonta, miesten laskostettava kajakkiyksikkö (F-1) 10 000 m * Gregor Hradetzky — Melonta, miesten kajakkiyksikkö 1 000 m * Alfons Dorfner ja Adolf Kainz — Melonta, miesten kajakkikaksikko 1 000 m === Hopeaa === * Franz Bartl, Franz Berghammer, Franz Bistricky, Franz Brunner, Johann Houschka, Emil Juracka, Ferdinand Kiefler, Josef Krejci, Otto Licha, Friedrich Maurer, Anton Perwein, Siegfried Powolny, Siegfried Purner, Walter Reisp, Alfred Schmalzer, Alois Schnabel, Ludwig Schuberth, Johann Tauscher, Jaroslav Volak, Leopold Wohlrab, Friedrich Wurmböck ja Johann Zehetner — Käsipallo, miehet * A. Edletitsch ja Joseph Kampfl — Melonta, miesten kanadalainen kaksikko 1 000 m * Fritz Landertinger — Melonta, miesten kajakkiyksikkö 10 000 m * Viktor Kalisch ja Karl Steinhuber — Melonta, miesten kajakkikaksikko 10 000 m * Josef Hasenöhrl — Soutu, miesten yksikkö * Eduard Kainberger, Ernst Künz, Martin Kargl, Anton Krenn, Karl Wallmüller, Max Hofmeister, Walter Werginz, Adolf Laudon, Klement Steinmetz, Josef Kitzmüller, Franz Fuchsberger, Franz Mandl ja Karl Kainberger — Jalkapallo, miehet === Pronssia === * Karl Proisl ja Rupert Weinstabl — Melonta, miesten kanadalainen kaksikko 10 000 m * Alois Podhajsky — Ratsastus, kouluratsastuksen yksilökilpailu * Ellen Preis — Miekkailu, naisten floretti == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Kaveh Mehrabi

Kaveh Mehrabi (s. 5. toukokuuta 1982) on iranilainen sulkapalloilija. Hän on kotoisin Teheranista, mutta muutti Tanskaan vuonna 2003, jolloin hänestä myös tuli ammattilaispelaaja. Hän on kilpaillut Iranin edustajana muun muassa maailmanmestaruuskilpailussa 2007 ja vuoden 2008 olympialaisissa. == Aiheesta muualla == * Viralliset sivut Mehrabi, Kaveh Mehrabi, Kaveh Mehrabi, Kaveh
Kauko Heikkinen

Kauko Pertti Juhani Heikkinen (s. 3. maaliskuuta 1938 Pielisjärvi) on suomalainen telinevoimistelija. Hän edusti maataan 1960-luvulla kaksissa olympialaisissa sekä kerran MM-kilpailuissa. Heikkinen sijoittui Rooman 1960 kesäolympialaisissa joukkuekilpailussa kuudenneksi, 12-ottelussa 40:nneksi sekä yksittäisillä telineillä parhaimmillaan Eugen Ekmanin voittamalla hevosella kahdeksanneksi. Vuoden 1962 MM-kilpailuihin hän osallistui ilman merkittävää menestystä. Tokion 1964 olympialaisissa hän sijoittui kahdeksanneksi joukkuekilpailussa, 64:nneksi 12-ottelussa sekä yksittäisillä telineillä parhaimmillaan 21:nneksi hevosella. Heikkinen edusti kotimaassaan Kevätniemen Kehää, Helsingin Voimistelijoita ja Vasa Idrottssällskapia. Hän voitti Suomen mestaruuden hevosella vuosina 1958 ja 1959. Vuonna 1962 hän kuului Japania vastaan kilpailleeseen Euroopan joukkueeseen. Kilpauransa jälkeen Heikkinen on toiminut muun muassa Suomen naisten maajoukkueen valmentajana. Hän perusti olympiavoittaja Eugen Ekmanin kanssa Vaasaan kirjapainoalan yrityksen Offset-Monistus Ekman & Heikkinen. ==Lähteet== * Luokka:Suomalaiset telinevoimistelijat Luokka:Vuonna 1938 syntyneet Luokka:Elävät henkilöt
Kastelholman linnalääni

Kastelholman linnalääni oli yksi Ruotsin kuningaskunnan yhdeksästä linnaläänistä myöhemmän Suomen suuriruhtinaskunnan ja Suomen tasavallan alueella. Sen keskuspaikkana oli Kastelholman linna Sundissa. Ensimmäinen kirjallinen maininta Kastelholman linnaläänistä on vuodelta 1388. Alue rajoittui pääosin nykyisen Ahvenanmaan maakunnan alueelle. ==Lähteet== Luokka:Suomen linnaläänit
Italia kesäolympialaisissa 1936

Italia osallistui Berliinin kesäolympialaisiin 1936 182 urheilijan joukkueella. Maa saavutti urheilulajeissa 22 mitalia, joista kahdeksan oli kultaisia, yhdeksän hopeisia ja viisi pronssisia. Etenkin miekkailu oli Italialle vahva laji, sillä tästä lajimuodosta maan edustajat rohmusivat neljä kultaa, kolme hopeaa ja kaksi pronssia. Kisojen mitalitilastossa Italia sijoittui neljänneksi. == Mitalistit == === Kultaa === * Trebisonda Valla — Yleisurheilu, naisten 80 m aitajuoksu * Ulderico Sergo — Nyrkkeily, sarja 53,5 kg * Giulio Gaudini — Miekkailu, miesten floretti * Franco Riccardi — Miekkailu, miesten kalpa * Giulio Gaudini, Gioacchino Guaragna, Gustavo Marzi, Giorgio Bocchino, Manlio Di Rosa ja Ciro Verratti — Miekkailu, miesten floretin joukkuekilpailu * Saverio Ragno, Alfredo Pezzana, Giancarlo Cornaggia-Medici, Edoardo Mangiarotti, Franco Riccardi ja Giancarlo Brusati — Miekkailu, miesten kalvan joukkuekilpailu * Bruno Venturini, Alfredo Foni, Pietro Rava, Giuseppe Baldo, Achille Piccini, Ugo Locatelli, Annibale Frossi, Libero Marchini, Sergio Bertoni, Carlo Biagi, Francesco Gabriotti, Giulio Capelli, Alfonso Negro ja Luigi Scarabello — Jalkapallo, miehet * Giovanni Reggio, Bruno Bianchi, Luigi De Manincor, Domenico Mordini, Luigi Poggi ja Enrico Poggi — Purjehdus, 8mR === Hopeaa === * Mario Lanzi — Yleisurheilu, miesten 800 m * Orazio Mariani, Gianni Caldana, Elio Ragni ja Tullio Gonnelli — Yleisurheilu, miesten 4x100 m viesti * Almiro Bergamo, Guido Santin ja Luciano Negrini — Soutu, miesten pariairokaksikko * Guglielmo Del Bimbo, Dino Barsotti, Oreste Grossi, Enzo Bartolini, Mario Checcacci, Dante Secchi, Ottorino Quaglierini, Enrico Garzelli ja Cesare Milani — Soutu, miesten kahdeksikko * Gavino Matta — Nyrkkeily, sarja 50,8 kg * Severino Rigoni, Bianco Bianchi, Mario Gentili ja Armando Latini — Pyöräily, miesten joukkuetakaa-ajo * Saverio Ragno — Miekkailu, miesten kalpa * Gustavo Marzi — Miekkailu, miesten säilä * Vincenzo Pinton, Giulio Gaudini, Aldo Masciotta, Gustavo Marzi, Aldo Montano ja Athos Tanzini — Miekkailu, miesten säilän joukkuekilpailu === Pronssia === * Luigi Beccali — Yleisurheilu, miesten 1 500 m * Giorgio Oberweger — Yleisurheilu, miesten kiekonheitto * Giorgio Bocchino — Miekkailu, miesten floretti * Giancarlo Cornaggia-Medici — Miekkailu, miesten kalpa * Silvano Abba — Nykyaikainen viisiottelu, miesten yksilökilpailu == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Sakari Olkkonen

Sakari Eino Elias Olkkonen (9. tammikuuta 1931 Viipuri – 15. tammikuuta 2002) oli suomalainen telinevoimistelija. Hän edusti Suomea kerran olympialaisissa ja kahdesti MM-kilpailuissa. Olkkonen sijoittui Rooman 1960 kesäolympialaisissa joukkuekilpailussa kuudenneksi, 12-ottelussa 45:nneksi, renkailla 34:nneksi ja hevosella 36:nneksi. Hän osallistui MM-kilpailuihin vuosina 1954 ja 1958 parhaana saavutuksenaan vuoden 1954 joukkuekilpailun neljäs sija. Pohjoismaiden mestaruuskilpailuissa hän voitti joukkuekilpailussa kultaa vuosina 1957, 1959 ja 1961 sekä henkilökohtaisessa moniottelussa hopeaa vuonna 1959 ja pronssia vuonna 1961. "Saku" Olkkonen edusti kotimaassa Lappeenrannan Voimistelijoita, Viipurin Reipasta, Elannon Iskua, Kymin Veikkoja sekä Helsingin Voimistelijoita. Hän voitti Suomen mestaruuden moniottelussa, nojapuilla ja permannolla vuonna 1954 sekä renkailla vuonna 1965. Vuonna 1958 hän voitti Yhdysvaltain avoimen mestaruuden nojapuilla ja renkailla. == Lähteet == * === Viitteet === Luokka:Suomalaiset telinevoimistelijat Luokka:Vuonna 1931 syntyneet Luokka:Vuonna 2002 kuolleet
EWE Baskets Oldenburg

EWE Baskets Oldenburg on saksalainen koripalloseura, joka sijaitsee Oldenburgissa. Seuran pääsponsorina toimii EWE AG, josta johtuu nykyinen nimi. ==Historia== Oldenburger Turnerbundin nimi vaihdettiin EWE Baskets Oldenburgiin vuonna 2001, jolloin alkoi nykyisen seuran historia. Siitä vuodesta lähtien joukkue pääsi vuosittain pudotuspeleihin asti vuoteen 2007 saakka, jolloin se sijoittui yhdeksänneksi ja joutui pudotuspelien ulkopuolelle. Ensimmäinen kansainvälinen kausi oli kausi 2008–2009, jolloin seura pääsi EuroChallengeen. Samana kautena joukkue voitti ensimmäisen Saksan mestaruutensa. ==Aiheesta muualla== *Virallinen kotisivu *Joukkue BBL:n sivuilla *Joukkue FIBA:n sivuilla Luokka:Saksalaiset koripalloseurat Luokka:Ala-Saksin urheilu Luokka:Oldenburg Luokka:Vuonna 2001 perustetut urheiluseurat
Pyhän Nikolauksen kirkko

Pyhän Nikolauksen kirkko on Helsingin Hietaniemessä sijaitseva Venäjän ortodoksisen kirkon piiriin kuuluvan Pyhän Nikolauksen seurakunnan kirkko, jota ympäröi seurakunnan pieni hautausmaa. Kirkko on valmistunut vuonna 1938. Se rakennettiin seurakuntalaisten lahjoitusvaroin entisen Taivallahden sotilashautausmaan alueelle. Sotien jälkeen seurakunnan jäsenmäärä lisääntyi ja kirkko kävi pieneksi. Kirkon laajennuksen suunnitteli arkkitehti Ivan Kudrjavzev, ja kirkko vihittiin uudelleen käyttöön 1950.Храм Святителя Николая в Хельсинки Seurakunnan sivut Kirkon rakennusmateriaali on peräisin Katajanokalta puretusta Rauhankappelista.Helsingin ortodoksinen seurakunta – Rauhan kappeli (Arkistoitu sivu) Ennen nykyisen kirkon valmistumista Pyhän Nikolauksen seurakunnan kirkkosali oli Kalliossa osoitteessa Kolmas linja 18 sijainneessa puutalossa.Seurakunnan historia Ortodoksinen Pyhän Nikolauksen seurakunta Helsingissä. Viitattu 16.3.2020. ==Hautausmaa== Kirkkoa ympäröivälle hautausmaalle haudataan vain Pyhän Nikolauksen seurakunnan sekä Pokrovan seurakunnan jäseniä. Hautausmaan pinta-ala on noin 0,3 hehtaaria.Kimmo Sundtsröm: Ortodoksisen pyhän Nikolauksen seurakunnan hautausmaa Helsingissä Pääkaupunkiseudun ateistit ry 5.6.2016. Viitattu 16.3.2020. Hautausmaan perustamisesta päätettiin vuonna 1935 ja ensimmäiset hautaukset tapahtuivat 1938 eli samana vuonna kuin kirkko valmistui. Hautausmaalla on Pro Patria -muistomerkki talvi- ja jatkosodassa kaatuneille. Lisäksi hautausmaalla on vuonna 2001 Venäjän suurlähetystön aloitteesta pystetty muistokivi alueelle haudatuille Venäjän keisarillisen armeijan sotilaille.Seurakunnan hautausmaa Ortodoksinen Pyhän Nikolauksen seurakunta Helsingissä. Viitattu 16.3.2020. Hautausmaalla on säilynyt yksi alkuperäinen hautakivi Taivallahden sotilashautausmaan ajoilta. Sen kohdalle on haudattu vuoden 1906 Viaporin kapinan kukistamisen yhteydessä kuollut Venäjän jalkaväen jefreitteri Timofei Špak. Hautausmaalle on haudattu muun muassa venäläinen kenraalimajuri Aleksandr Kozlowsky.Aleksandr Nikolajevitš Kozlowsky Billiongraves.com. Viitattu 5.12.2020. ==Lähteet== == Aiheesta muualla == Luokka:Suomen kivikirkot Luokka:Helsingin ortodoksiset kirkot Luokka:Etu-Töölö Luokka:Helsingin suojellut rakennukset Luokka:Suomen ortodoksiset hautausmaat
Äiti ja lapsi

Äiti ja lapsi on taidemaalari Akseli Gallen-Kallelan maalaama, realistinen öljyvärimaalaus vuodelta 1887. Teos esittää naista ja lasta Keuruun ryijyllä, jonka Gallen-Kallela otti mukaansa Pariisin.. Gallen-Kallela asui elokuusta 1887 toukokuuhun 1889 Pariisin Montmartella asunnossa, jonka ikkunasta oli näkymä Pariisin ylle. Maalausta varten Gallen-Kallela palkkasi ateljeeseensa mallin kahdeksi viikoksi. ==Lähteet== Luokka:1880-luvun maalaukset Luokka:Akseli Gallen-Kallelan maalaukset Luokka:Realistiset maalaukset
Bristol Aeroplane Company

Bristol Aeroplane Company oli aikoinaan merkittävä englantilainen lentokonetehdas. Vuonna 1959 se sulautui monen muun englantilaisen lentokonetehtaan mukana uuteen British Aircraft Corporation -yhtiöön, josta sittemmin tuli British Aerospace. ==Synty ja ensimmäinen maailmansota== Bristol-tehdas syntyi vuonna 1910 nimellä "British and Colonial Aeroplane Company". Tehdas perustettiin Filtoniin, jossa perustajalla Sir George Whitellä oli toiminnassa juna- ja linja-autotehdas. Bristolin ensimmäinen lentokone oli kopio ranskalaisen Voisinin Zodiac Boxkite-lentokoneesta, joka kehittyi hitaasti lentokelpoiseksi. Yhtiö perusti lentokoulun, johon tehtaan toiminta perustui. Ensimmäinen maailmansota nosti tehtaan tuotannon - sen lopussa yhtiössä toimi 3 000 työntekijää. Tehtaan päässuunnittelijaksi tuli romanialainen Henri Coandă ja sittemmin Frank Barnwell. ==1920- ja 1940-luvut== Sodan jälkeen tehtaan päätuote oli Bristol Bulldog -hävittäjä. Bristol Blenheimin kehittäminen 1930-luvun puolivälissä oli valmistelua toiseen maailmansotaan englantilaisen sanomalehtimiljonäärin sponsoroidessa koneen kehittämistä. ==Toinen maailmansota== Toinen maailmansota nosti yhtiön tuotannon uuteen huippuun. Tuotteisiin kuuluivat mm. Bristol Beaufort ja Bristol Beaufighter. Beaufort saavutti laajalti mainetta Maltalla sijaitsevista tukikohdista, tehden torpedopommituksia Akselivaltojen laivastoja vastaan. ==Tukitoimien kohde toisen maailmansodan jälkeen== Sodan jälkeen tehdas opetteli helikoptereiden valmistuksen. Helikopteriosasto siirtyi vuonna 1960 Westlandin omistukseen. Sodan jälkeen yhtiö pyrki myös aitoon siviilituotantoon valmistamalla 1930-luvun BMW:n kopiota Bristol Cars -divisioonassaan. Valtion tukitoimet (Brabazonin komitea) johtivat yhtiön kuljetuslentokoneiden ja matkustajalentokoneiden valmistukseen. Bristol Brabazon -matkustajalentokone tehtiin aikanaan maailman suurimmaksi, mutta se epäonnistui kaupallisesti. Bristol Britannia -potkuriturbiinikone pärjäsi syntyvässä Länsi-Euroopan syöttöliikennemarkkinassa kohtuullisen hyvin. Bristol Freighter oli suhteellisen suosittu kuljetuskone. Yhtiö kokeili taitojaan myös ohjuksissa, tuloksena oli Bristol Bloodhound -ilmatorjuntaohjus. Ohjusosasto on nykyisin osa EADSin MBDA-divisioonaa. 1950-luvun lopussa myös Bristol tutki ylisoonisen matkustajalentokoneen toteuttamista. Bristol 188-koelentokone valmistui aikana, jolloin Bristol oli jo osa BAC:ia. ==Fuusioitumisten sarja== Vuonna 1955 yhtiö muodosti kolme tytäryhtiötä: Bristol Aircraft, Bristol Cars ja Bristol Aero Engines. Bristol Aero Engines fuusíoitui Armstrong Siddeleyn kanssa muodostaen Bristol Siddeley -moottoritehtaan. Bristol Siddeley sulautui Rolls-Royce -yhtiöön vuonna 1966. Bristol Aircraft sulautui vuonna 1959 English Electricin, Vickers-Armstrongsin ja Hunting Aircraftin lentokonevalmistuksen kanssa British Aircraft Corporationiin. Vuonna 1960 Bristolin helikopterivalmistus siirtyi Westland Aircraftin omistukseen. == Lähteet == * === Viitteet === == Aiheesta muualla == *Bristolin valmistamia lentokonemoottoreita *
Docklands

Docklands on kolmen kaupungin alueen nimi: *Lontoon Docklands *Melbournen Docklands *Dublinin Docklands
Test

Andrew ”Test” Martin (17. maaliskuuta 1975 – 13. maaliskuuta 2009 ) oli kanadalainen showpainija. Hän paini WWE:ssä vuosina 1998–2004 ja 2006–2007. Myöhemmin vuonna 2007 hän paini TNA:ssa. Martin oli WWE:ssä Intercontinental Champion, European Champion ja Hardcore Champion. Maaliskuussa 2009 Martin löydettiin kuolleena asunnostaan Tampasta. Hänen kuolinsyynsä oli lääkkeiden tahaton yliannostus. == Tiedot == * Pituus: 198 senttiä * Paino: 130 kiloa * Ikä: Kuoli 33-vuotiaana * Painidebyytti: 1998 == Painiliikkeet == * Test Drive (Rolling Cutter) * Big Boot * Pumphandle Slam * Diving Elbow Drop * Bearhug ==Lähteet== Luokka:Kanadalaiset showpainijat Luokka:Vuonna 1975 syntyneet Luokka:Vuonna 2009 kuolleet
Dady

Eduardo Fernando Pereira Gomes eli Dady (s. 13. elokuuta 1981) on kapverdeläis-portugalilainen jalkapalloilija, joka on edustanut mm. Espanjan korkeimmalla sarjatasolla pelaavaa CA Osasunaa. Hän on portugalilaisseura Boavistan kasvatti. Luokka:Kapverdeläiset jalkapalloilijat Luokka:Vuonna 1981 syntyneet Luokka:Elävät henkilöt
Yarra

Yarra on 242 kilometriä pitkä joki Victorian osavaltiossa Australian kaakkoisosassa. Se saa alkunsa Isosta-Vedenjakajavuoristosta ja laskee Port Phillipin lahteen Bassinsalmessa. Yarran valuma-alue on 4 076 neliökilometriä. Tällä alueella asuu yli kaksi miljoonaa ihmistä, joka vastaa kolmasosaa Victorian väkiluvusta. Joen varrella sijaitsee useita kaupunkeja, joista tärkein on sen suulla sijaitseva Melbourne. Suurin osa Melbournen juomavedestä saadaan Yarrasta. == Lähteet == == Aiheesta muualla == Luokka:Australian joet Luokka:Victoria (Australia)
Krematoriosäätiö

Krematoriosäätiö on Helsingissä Hietaniemen krematoriota ylläpitävä säätiö. Sen historia alkaa vuodesta 1889, jolloin perustettiin tuhkahautauksen edistämiseksi Likbrännings-föreningen i Finland – Kuolleenpoltto-yhdistys Suomessa. Krematoriosäätiö on yhdistyksen seuraaja. Yhdistys rakennutti Helsingin Hietaniemeen hautausmaan välittömään läheisyyteen Suomen ensimmäisen krematorion, joka vihittiin käyttöön 1926. ==Lähteet== ==Aiheesta muualla== *Krematoriosäätiö Luokka:Suomalaiset säätiöt Luokka:Hautaus
Thomas Hale Streets

Thomas Hale Streets (1847 – 1925) oli yhdysvaltalainen eläintieteilijä. Tohtori Streets tutki Tyynenmeren eläimiä. Hän kuvaili Kingmanin riuttaa 1870-luvulla ja nimesi muutamia uusia äyriäislajeja sekä linnuista polynesianliitäjän (Puffinus nativitatis) 1877.ITIS == Kirjoituksia == * Contributions to the natural history of the Hawaiian and Fanning islands and Lower California (1877) * The American Naturalist (1877) == Lähteet == Luokka:Yhdysvaltalaiset eläintieteilijät Luokka:Vuonna 1847 syntyneet Luokka:Vuonna 1925 kuolleet
Force H

Force H oli Britannian Kuninkaallisen laivaston laivasto-osasto. Nimellä Force H ei sinänsä ole mitään tarkemmin määriteltyä merkitystä, vaan se noudattaa tapaa nimetä laivasto-osastot kirjaimella. Force H oli toisen maailmansodan aikana kolmen eri osaston nimenä. == Ensimmäinen Force H == Lokakuussa 1939 perustettiin kahdeksan laivasto-osastoa etsimään saksalaisia saarronmurtajia ja kaappareita maailman meriltä. Osastot nimettiin Force F:stä N:ään. Etelä- Atlantille määrätyt risteilijät HMS Shropshire ja HMS Sussex muodostivat Force H:n. Tämä Force H toimi ainoastaan lyhyen aikaa.Dannreuther s. X == Toinen Force H 28. kesäkuuta 1940 – 31. maaliskuuta 1942== Amiraliteetti perusti 28. kesäkuuta 1940 muodollisesti Force H:n antamallaan käskyllä, jonka mukaanDannreuther s. 12–13: *Force H komentajanaan vara-amiraali Sir James Somerville koostuu seuraavista aluksista: HMS Ark Royal, HMS Hood, HMS Resolution, HMS Valiant, HMS Arethusa sekä **8. Hävittäjälaivue: HMS Faulknor, HMS Forester ja HMS Foresight, HMS Foxhound, HMS Fearless, HMS Escapade *HMS Nelson, HMS Enterprise, HMS Delhi, HMS Fame, HMS Fury, HMCS St. Laurent ja HMCS Skeena liittyvät osastoon saapuessaan alueelle *Force H:n kotisatamana toimii Gibraltar *Lukuun ottamatta Amiraliteetin antamia tehtäviä osaston tehtävinä ovat: **estää Italian laivaston poistuminen Välimereltä **hyökätä Italian laivastoa ja rannikkokohteita vastaan Amiraliteetti lisäsi myöhemmin osaston tehtäviin itäiselle Välimerelle toimitettavien täydennysten suojaaminen, valvoa Ranskan laivaston toimia, etsiä saksalaista risteilijää Admiral Scheeriä ja muita saksalaisaluksia Atlantilta, taistelu Espanjan laivastoa ja rannikkokohteita vastaan Espanjan liittyessä sotaan, Azoreiden valtaaminen olosuhteiden niin määrätessä, valvoa liikennettä Intian valtamerelle olosuhteiden niin pakottaessa. == Kolmas Force H 17. lokakuuta 1942 – 13. lokakuuta 1943 == Force F:n vanhempi lippu-upseeri Syfret sai 17. lokakuuta 1942 käskyn siirtyä HMS Nelsonilta Rosythiin HMS Duke of Yorkille, joka oli määrätty Force H:n lippulaivaksi. Osasto, johon kuuluivat HMS Duke of York, HMS Nelson, HMS Rodney, HMS Argonaut ja seitsemän hävittäjää, purjehti 30. lokakuuta Scapa Flowsta Gibraltarille.Dannreuther s. 133–135 Force H sai tehtäväkseen suojata Algerian ja Oranin maihinnousuja mahdolliselta Italian laivaston hyökkäykseltä operaatio Torchin aikana. Myöhemmin Force H (nyt Willisin komennossa) suojasi Sisilian ja Salernon maihinnousuja. Sillanpäiden tultua varmistettua ei enää ollut tarvetta pitää Välimerellä voimakasta laivasto-osastoa. Force H lakkautettiin 13. lokakuuta 1943. == Lähteet == * ===Viitteet=== Luokka:Ison-Britannian laivastohistoria
Gisèle Freund

Gisèle Freund (19. joulukuuta 1908 Berliini, Saksan keisarikunta – 1. huhtikuuta 2000 Pariisi, Ranska) oli saksalaissyntyinen ranskalainen valokuvaaja. Hänet muistetaan erityisesti ranskalaisten kirjailijoiden ja muun älymystön kuvaajana. Freund syntyi varakkaaseen juutalaisperheeseen Berliinissä vuonna 1908. Hän opiskeli sosiologiaa Frankfurtissa ja kuului Adolf Hitleriä vastustaviin opiskelija-aktivisteihin. Vuonna 1933 hän pakeni Saksasta Pariisiin ja jatkoi opiskelua Sorbonnessa. Adrienne Monnier julkaisi hänen väitöskirjansa, joka käsitteli Ranskan 1800-luvun valokuvausta. Näihin aikoihin valokuvaamisesta tuli Freundin ammatti ja Life-lehti julkaisi hänen ensimmäisen kuvareportaasinsa. Freund sai Ranskan kansalaisuuden vuonna 1936 mutta Saksan hyökättyä maahan hän pakeni ensin Etelä-Ranskaan ja sitten Argentiinaan. Pariisiin hän palasi sodan päätyttyä vuonna 1945. Freund oli Magnum-kuvatoimiston jäsen ja teki paljon töitä Lifen lisäksi Time-lehdelle. Hänet tunnetaan monien kuuluisuuksien valokuvaajana. Näitä olivat muun muassa Jean-Paul Sartre, Simone de Beauvoir, Ernest Hemingway, Vladimir Nabokov, Boris Pasternak ja Aldous Huxley. James Joycen kuvista hän kokosi kirjan ja André Malraux'n muotokuva päätyi postimerkkiin. Gisèle Freund sai Ranskan valtion suuren valokuvapalkinnon vuonna 1980. Hänet valittiin ottamaan virallinen muotokuva Ranskan presidentiksi vuonna 1981 astuneesta François Mitterrandista. ==Lähteet== * == Lähteet == Luokka:Ranskalaiset valokuvaajat Luokka:Vuonna 1908 syntyneet Luokka:Vuonna 2000 kuolleet
Louis Brasil

Louis Brasil (1865 – 1918) oli ranskalainen lintutieteilijä. Brasil toimi Caenin yliopiston eläintieteen professorina Ranskassa. Hän nimesi linnuista pyhimyskalastajan (Todiramphus sanctus) alalajin canacorum 1916ITIS ja polynesianviistäjän (Pseudobulweria rostrata) alalajin trouessarti 1917Zoonomen. Hän oli American Ornithologists' Unionin kirjeenvaihtajajäsen. == Teoksia == * Les oiseaux d'eau, de rivage et de marais de France, de Belgique & des îles' Britanniques, Pariisi (1914) * Notes sur une collection d'oiseaux de la Nouvelle-Calédonie et de Lifou : distinction de quelques formes locales (1916) == Lähteet == * 100 Years Ago in The American Ornithologists' Union (The Auk 121.) Luokka:Ranskalaiset ornitologit Luokka:Vuonna 1865 syntyneet Luokka:Vuonna 1918 kuolleet
Church of Misery

Church of Misery on japanilainen vuonna 1995 toimintansa aloittanut doom metal -yhtye Tokiosta joka yhdistää musiikissaan varhaisen Black Sabbathilta lainaavan doom metallin 60-luvun rokin psykedeliaan. Yhtye tunnetaan myös sarjamurhaajia käsittelevistä sanoituksistaan. Muutamien indie-julkaisujen jälkeen yhtye solmi sopimuksen Frank Kozikin nimekkään Man's Ruin Recordsin kanssa, jonka kautta julkaistiin Murder Company EP:n vuonna 1999. Man's Ruinilta Church of Misery siirtyi lähinnä doom metalliin ja stoner rockiin keskittyvälle Southern Lord Recordsille joka julkaisi yhtyeen debyyttialbumin, Master of Brutality (Black Sabbath laina: Master of Reality), vuonna 2001 ja kolme vuotta myöhemmin päivänvalon näki yhtyeen toinen kokopitkä julkaisu Second Coming, tällä kertaa japanilaisen punklafka Diwphalanxin kautta. Second Comingia seurasi Black Sabbathia niin nimen kuin kansitaiteenkin saralla kumartava Vol. 1 vuonna 2007. Neljännen albuminsa, Houses of the Unholy, yhtye julkaisi vuoden 2009 huhtikuussa. ==Diskografia== ===Albumit=== * Master of Brutality (2001) * Second Coming (2004) * Vol. 1 (2007) * Houses of the Unholy (2009) * Thy Kingdom Scum (2013) * And Then There Were None (2016) ===EP:t ja splitit=== * Taste The Pain (1998) * Born Too Late, yhteisjulkaisu Sheavyn kanssa (1998) * Iron Monkey / Church Of Misery, yhteisjulkaisu Iron Monkeyn kanssa (1999) * Boston Strangler (2002) * Acrimony / Church Of Misery, yhteisjulkaisu Acrimonyn kanssa (2003) * Church of Misery / Sourvein, yhteisjulkaisu Sourveinin kanssa (2006) * Sourvein / Church Of Misery, toinen samana vuonna julkaistu kollaboraatio (2006) * Church of Misery / Deer Creek, yhteisjulkaisu Deer Creekin kanssa (2007) * Denis Nilsen (2008) ===Muut=== * Early Works, kokoelma (2004) ==Aiheesta muualla== * Virallinen kotisivu * Church of Misery Myspace * Church of Misery Allmusicin tietokannassa * * Luokka:Japanilaiset doom metal -yhtyeet Luokka:Stoner rock -yhtyeet
Kauppakeskus Elo

Kauppakeskus Elo on Ylöjärvellä sijaitseva kauppakeskus, joka on Ideaparkin, Ratinan kauppakeskuksen ja Koskikeskuksen jälkeen Pirkanmaan neljänneksi suurin kauppakeskus. Sen kokonaispinta-ala on 28 560 neliömetriä, josta vuokrattavaa tilaa 24 380 neliömetriä. Kauppakeskus Elo sijaitsee Ylöjärven Elovainion kaupunginosassa. Etelästä ja pohjoisesta tultaessa Elo löytyy Vaasaan johtavan kolmostien läheisyydessä. Kauppakeskuksen omistaa Sponda. ==Elon osastot== Elo jaetaan seitsemään osastoon, joissa on yhteensä 64 eri liikettä. *Muoti ja pukeutuminen *Kauneus ja terveys *Vapaa-aika, urheilu, viihde, lelut *Sisustus, kodintekniikka ja lahjatavarat *Ravintolat ja kahvilat *Päivittäistavarat *Muut erikoisliikkeet Elon info toimii K-Citymarketin asiakaspalvelupisteessä. ==Katso myös== *Kauppakeskus Ilo == Lähteet == ==Aiheesta muualla== *Kauppakeskus Elon kotisivut Elo Luokka:Elovainio
Lethal Enforcers

Lethal Enforcers on Konamin vuonna julkaisema ammuntapeli. Peli julkaistiin alun perin kolikkopelinä ja myöhemmin kotikonsoleille kuten SNES, Sega Mega Drive sekä Sega Mega-CD. Peli tuli tunnetuksi muun muassa väkivaltaisuutensa johdosta. Vuonna Konami julkaisi pelille jatko-osan Lethal Enforcers 2: Gun Fighters, joka sijoittui villiin länteen. == Aiheesta muualla == * * Luokka:Ampumapelit Luokka:Vuoden 1992 videopelit Luokka:Konamin kolikkopelit Luokka:Sega Mega Drive -pelit Luokka:Super Nintendo Entertainment System -pelit
Salon seurakunta

Salon seurakunta on evankelis-luterilainen seurakunta Varsinais-Suomessa. Se kattaa Salon kaupungin, Kosken Tl ja Marttilan kuntien alueen. Seurakunnan kirkkoherra on elokuusta 2011 alkaen Timo Hukka. Vuoden 2024 lopussa Salon seurakuntaan kuului 38 146 jäsentä, mikä vastasi noin 69,4 prosenttia alueen väestöstä. Jäsenmäärä on laskenut 2000-luvulla selvästi: vuoden 2000 lopussa jäseniä oli 51 750, vuoden 2010 lopussa 49 638 ja vuoden 2020 lopussa 41 661. ==Historia== Salon seurakunta perustettiin vuoden 2009 alussa Salon seudun kuntaliitoksen takia, sillä nykyisen kirkkolainKirkkolain 3 luvun 3 pykälä Viitattu 9.3.2014. mukaan seurakuntajaon tulee noudattaa kuntajakoa siten, että kukin kunta on kokonaisuudessaan saman seurakunnan tai saman seurakuntayhtymän alueella. Vanhat seurakunnat Halikko, Kiikala, Kisko, Kuusjoki, Muurla, Perniö, Pertteli, Salo-Uskela, Suomusjärvi ja Särkisalo perustivat uuden kaupungin alueen kattavan Salon seurakunnan. Uusi seurakunta kattoi koko Perniön rovastikunnan, minkä vuoksi rovastikunta lakkautettiin ja Salon seurakunta liittyi Paimion rovastikuntaan. ==Seurakunnan kirkot== *Uskelan kirkko *Perniön kirkko *Halikon kirkko *Perttelin kirkko *Angelniemen kirkko *Kuusjoen kirkko *Särkisalon kirkko *Kiskon kirkko *Suomusjärven kirkko *Kiikalan kirkko *Salon kirkko *Muurlan kirkko *Teijon kirkko *Yliskylän kirkko *Kosken Tl kirkko *Marttilan kirkko *(Vaskion kirkko) ==Lähteet== ==Aiheesta muualla== *Salon seurakunnan kotisivut Luokka:Turun arkkihiippakunnan seurakunnat Luokka:Salon seurakunnat
Ruotsi kesäolympialaisissa 1936

Ruotsi osallistui Berliinin kesäolympialaisiin 1936 151 urheilijan joukkueella. Maa saavutti urheilulajeissa 20 mitalia, joista kuusi oli kultaisia, viisi hopeisia ja yhdeksän pronssisia. Painista maa¨voitti yhdeksän mitalia eli lähes puolet kokonaissaldostaan. Kisojen mitalitilastossa Ruotsi sijoittui seitsemänneksi. == Mitalistit == === Kultaa === * Erik Bladström ja Sven Johansson — Melonta, miesten laskostettava kajakkikaksikko (F-2) 10 000m * Torsten Ullman — Ammunta, 50 m pistooli * Rudolf Svedberg — Kreikkalais- roomalainen paini, sarja 72 kg * Ivar Johansson — Kreikkalais-roomalainen paini, sarja 79 kg * Axel Cadier — Kreikkalais-roomalainen paini, sarja 87 kg * Knut Fridell — Vapaapaini, sarja 87 kg === Hopeaa === * Gösta Almgren, Birger Cederin, Hans Drakenberg, Gustaf Dyrssen, Hans Granfelt ja Sven Thofelt — Miekkailu, miesten kalvan joukkuekilpailu * Egon Svensson — Kreikkalais- roomalainen paini, sarja 56 kg * John Nyman — Kreikkalais-roomalainen paini, sarja yli 87 kg * Thure Andersson — Vapaapaini, sarja 72 kg * Arvid Laurin ja Uno Wallentin — Purjehdus, Star-luokka === Pronssia === * Henry Jonsson — Yleisurheilu, miesten 5 000 m * Fred Warngård — Yleisurheilu, miesten moukarinheitto * Erik Ågren — Nyrkkeily, sarja 61,2 kg * Tage Fahlborg ja Helge Larsson — Melonta, miesten kajakkikaksikko 10 000 m * Gregor Adlercreutz, Sven Colliander ja Folke Sandström — Ratsastus, kouluratsastuksen joukkuekilpailu * Torsten Ullman — Ammunta, 25 m olympiapistooli * Einar Karlsson — Kreikkalais-roomalainen paini, sarja 61 kg * Gösta Jönsson — Vapaapaini, sarja 61 kg * Lennart Ekdahl, Martin Hindorff, Torsten Lord, Dagmar Salén ja Sven Salén — Purjehdus, 6mR == Lähteet == * Kesäolympialaisten 1936 virallinen raportti * Olympiamitalistitietokanta olympic.org:issa Kesäolympialaisissa 1936 Luokka:Valtiot kesäolympialaisissa 1936
Mourad Hdiouad

Mourad Hdiouad (s. 10. syyskuuta 1976) on marokkolainen jalkapalloilija, pelipaikaltaan keskikenttäpelaaja. ==Lähteet== ===Viitteet=== Luokka:Marokkolaiset jalkapalloilijat Luokka:Vuonna 1976 syntyneet Luokka:Elävät henkilöt